[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Tambet Kaugema: paistab, et masinate eest pole pa\u0308a\u0308su ka kontserdi- ja teatrisaalides"}, {"text_idx": "#000004", "text": "U\u0308kski masin ei suuda publikule asendada teenindaja sooja naeratust ja lahket so\u0303na, kinnitas Tambet Kaugema Sirbis."}, {"text_idx": "#000005", "text": "Ku\u0308llap on ko\u0303ik poes ostuka\u0308ru lu\u0308kates kuulnud ko\u0303laritest sulnist juttu, kui palju minuteid (vo\u0303i koguni tunde) o\u0303nnestub aastas kokku hoida, kui tarvitada tavalise kassa asemel iseteeninduskassat. Iseenesest on poepidajaist u\u0308llas pakkuda ostjatele tasumiseks erisuguseid vo\u0303imalusi: kiirust hindavad introverdid piiksutavad ise kauba kibeka\u0308hku la\u0308bi ning need, kellel aega rohkem ja kes peavad ta\u0308htsaks kassapidajaga suhtlemist (vo\u0303ib-olla soovivad oma kogunenud boonuspuntide kohta ku\u0308sida), sammuvad kassalindi juurde. Ent selle po\u0303hjal, kui va\u0308he tavakassasid enamasti to\u0308o\u0308tab, poeb va\u0308gisi hinge kahtlus, et see poodide pealetu\u0308kkiv mure ostjate aja raiskamise pa\u0308rast on tegelikult tingitud lihtlabasest soovist pidada palgal vo\u0303imalikult va\u0308he kassa\u00adpidajaid, keda on pealegi keeruline sesse ametisse leida."}, {"text_idx": "#000006", "text": "Nii vo\u0303i teisiti paistab, et masinate eest pole pa\u0308a\u0308su mujalgi, na\u0308iteks kontserdi- ja edaspidi vo\u0303ib-olla ka teatrisaalides. Mo\u0303nevo\u0303rra ku\u0308ll teistsugused masinad, ta\u0308psemalt piletikontrolliva\u0308ravad, mida vo\u0303ib kohata metroos, lennujaamas, spaas, kinos ja Tallinna u\u0308hes kontserdimajaski, on uuest hooajast kasutusel ka Estonia auva\u0308a\u0308rse kontserdisaali fuajees. Kuivo\u0303rd vo\u0303ib oletada, et selline (kahtlemata uuenduslik) otsus ei kutsu mitte just ko\u0303igis kontserdi\u00adku\u0308lastajates esile ro\u0303o\u0303muho\u0303iskeid vo\u0303i va\u0308hemalt heakskiitvat pominat, kerkib ku\u0308simus, miks otsustas Eesti Kontsert koosto\u0308o\u0308s ERSOga paigaldada elektroonilised piletiva\u0308ravad."}, {"text_idx": "#000007", "text": "Kui mo\u0303ni o\u0303el inimene kahtlustab siin nu\u0308u\u0308d suurt raha kokkuhoidu, siis nende va\u0308heste u\u0308lio\u0303pilaste pealt, kelle uued karjalaskeva\u0308ravad ja\u0308tavad ilma o\u0303htusest lepingulisest lisato\u0308o\u0308st, kontserdikorraldajad rikkaks ei saa. Pealegi kulub ju palju rohkem to\u0308o\u0308jo\u0303udu na\u0308iteks kontserdisaali garderoobis, kus endiselt ku\u0308lastajaile usinalt palituid ja kasukaid ka\u0308tte toimetatakse. Seeto\u0303ttu on raske vastu vaielda Eesti Kontserdi po\u0303hilisele po\u0303hjendusele, et va\u0308ravad vo\u0303imaldavad senise piletipiiksutamisega vo\u0303rreldes publikul tunduvalt kiiremini siseneda. Vajalik on see eelko\u0303ige su\u0308gist ja talve silmas pidades, kui on ilmselt taas oodata kurja viiruse pealetungi, mis juba varsti kolm aastat normaalset elu takistab. Ka kinnitati Eesti Kontserdist, et piletiva\u0308ravad on pu\u0308sti pandud nii, et viiruseohu kadumisel saab need eemaldada ja kontserdimaja fuajee na\u0308eb va\u0308lja endine. Ajutistel asjadel on ku\u0308ll kahjuks komme igaveseks ja\u0308a\u0308da, ent loodetavasti ma seekord eksin."}, {"text_idx": "#000008", "text": "Tulen nu\u0308u\u0308d garderoobiteema juurde tagasi (ku\u0308ll la\u0308bi huumori\u00adprisma, olgu igaks juhuks o\u0308eldud): u\u0308ks variant, kuidas viia sealgi inimkontaktid miinimumini, on likvideerida nagid ja ehitada riidehoid ta\u0308is kappe. Kontserdi- vo\u0303i teatriku\u0308lastaja asetab oma u\u0308leriided ahtakesse kappi, suleb elektroonilise vo\u0303tmega ukse ning kinnitab kummipaelaga varustatud vo\u0303tme u\u0308mber randme vo\u0303i pahkluu \u2013 nagu tehakse spaas. Kummipaelavo\u0303tmele saab peale kapiukse lukustamise lisada muidki kasulikke funktsioone: na\u0308iteks vo\u0303ib sellega puhvetis lunastada kohvi, konjaki ja priske koogitu\u0308ki, soetada kavalehe jpm. Ko\u0303igi kasutatud teenuste eest tasutakse korraga alles (juba jutuks olnud) piletiva\u0308ravate kaudu va\u0308ljudes."}, {"text_idx": "#000009", "text": "Loodetavasti ei saa minu napakatest soovitustest nu\u0308u\u0308d innustust teatrite haldusjuhid ja turundusinimesed, kellel rasketel aegadel vo\u0303ib turgatada pa\u0308he mo\u0303te, et maja ta\u0308ielik mehhaniseerimine ja automatiseerimine vabastab ko\u0303ikidest muredest. U\u0308kski masin ei suuda publikule asendada teenindaja sooja naeratust (mida loodetavasti ei pea enam katma mask) ja lahket so\u0303na."}, {"text_idx": "#000015", "text": "Laanes: inimo\u0303igused ja demokraatia on po\u0303himo\u0303tted, mille ja\u0308rgi minevikku hinnata"}, {"text_idx": "#000032", "text": "Noored: digilahenduste u\u0308leku\u0308llus ei tee muuseumi a\u0308gedamaks"}, {"text_idx": "#000033", "text": "Haapsalu kultuurikeskuses avati na\u0308itus aulidest"}, {"text_idx": "#000035", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000036", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000043", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000044", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]